ট্রেভর ম্যাকমান

ট্রেভর জর্জ ম্যাকমান (; জন্ম: ৮ নভেম্বর, ১৯২৯) ওয়েলিংটন এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৫০-এর দশকের মাঝামাঝি সময়কালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে ওয়েলিংটন দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন ট্রেভর ম্যাকমান।
১৯৪৩ থেকে ১৯৪৮ সাল পর্যন্ত ওয়েলিংটন টেকনিক্যাল কলেজে প্রকৌশল বিষয়ে অধ্যয়ন করেন। এ পর্যায়ে প্রতিষ্ঠানের পক্ষে ক্রিকেট ও রাগবি খেলায় অংশ নেন। রেলওয়েতে ফিটার ও টার্নার পদে শিক্ষানবিস ছিলেন।
১৯৫৩-৫৪ মৌসুম থেকে ১৯৬৪-৬৫ মৌসুম পর্যন্ত ট্রেভর ম্যাকমানের প্রথম-শ্রেণীর খেলোয়াড়ী জীবন চলমান ছিল। উইকেট-রক্ষক হিসেবে তার মধ্যে ব্যাটসম্যান হবার কোন গুণাবলী বা আগ্রহ লক্ষ্য করা যায়নি। তার দূর্বলমানের ব্যাটিংয়ের কারণে তাকে দল থেকে স্থানচ্যূত হতে হয়।
১৯৫৩-৫৪ মৌসুমে ওয়েলিংটনের পক্ষে প্রথম-শ্রেণীর ক্রিকেটে অভিষেক ঘটে তার। এ পর্যায়ে দলের নিয়মিত উইকেট-রক্ষক ফ্রাঙ্ক মুনি টেস্ট দলের সাথে দক্ষিণ আফ্রিকা গমন করেন। ১৯৫৪-৫৫ মৌসুমের প্লাঙ্কেট শীল্ডের খেলা শেষে ফ্রাঙ্ক মুনি অবসর গ্রহণ করলে ট্রেভর ম্যাকমানকে দলে ফিরিয়ে আনা হয়। সফররত এমসিসি দলের বিপক্ষে ওয়েলিংটনের সদস্যরূপে খেলেন তিনি।
১৯৯৫-৫৬ মৌসুমের পর পরবর্তী তিন মৌসুম ওয়েলিংটনের উইকেট-রক্ষণের দায়িত্বে মাইক কার্টিসকে রাখা হয়। তবে, ১৯৫৯-৬০ মৌসুমে ট্রেভর ম্যাকমানকে দলে রাখা হয়। তার শেষ ষোলটি প্রথম-শ্রেণীর ক্রিকেট ইনিংসে তিনি মাত্র ৪৩ রান তুলেছিলেন। এ মৌসুমে তিনি ব্যাটিং উদ্বোধনে নামতেন। প্রথম খেলায় [[সেন্ট্রাল ডিস্ট্রিক্টস ক্রিকেট দল|সেন্ট্রাল ডিস্ট্রিক্টসের]] বিপক্ষে ৪২ রান সংগ্রহের পর [[ওতাগো ক্রিকেট দল|ওতাগোর]] বিপক্ষে ৪১ রান তুলেন। তবে, পরবর্তী তিন খেলায় মাত্র ২৯ রান তুলেন। ১৯৬০-৬১ মৌসুমে নিচেরদিকে ব্যাটিংয়ে নামতেন। এ মৌসুমেই প্লাঙ্কেট শীল্ডে নতুন রেকর্ড গড়েন। ২২ [[কট]] ও ১টি স্ট্যাম্পিংসহ মোট ২৩ ডিসমিসাল ঘটিয়েছিলেন।
১৯৬১-৬২ মৌসুমের পুরোটা সময় জুড়ে ওয়েলিংটনের পক্ষে খেলেন। এ পর্যায়ে টেস্ট দল দক্ষিণ আফ্রিকা গমন করে। কিন্তু, ১৯৬২-৬৩ মৌসুমে নতুন টেস্ট উইকেট-রক্ষক [[আর্টি ডিক]] ওয়েলিংটনের উইকেট-রক্ষণের দায়িত্বপ্রাপ্ত হন। ফলে, ১৯৬৩-৬৪ ও ১৯৬৪-৬৫ মৌসুমে মাত্র কয়েকটি খেলায় অংশগ্রহণের সুযোগ দেয়া হয়েছিল।
সমগ্র খেলোয়াড়ী জীবনে পাঁচটিমাত্র [[টেস্ট ক্রিকেট|টেস্টে]] অংশগ্রহণ করেছেন ট্রেভর ম্যাকমান। ১৩ অক্টোবর, ১৯৫৫ তারিখে করাচীতে স্বাগতিক [[পাকিস্তান জাতীয় ক্রিকেট দল|পাকিস্তান দলের]] বিপক্ষে টেস্ট ক্রিকেটে অভিষেক ঘটে তার। ৩ ফেব্রুয়ারি, ১৯৫৬ তারিখে ডুনেডিনে সফরকারী ওয়েস্ট ইন্ডিজ দলের বিপক্ষে সর্বশেষ টেস্টে অংশ নেন তিনি।
১৯৫৫-৫৬ মৌসুমে পাকিস্তান ও ভারত গমনার্থে তাকে নিউজিল্যান্ড দলের সদস্যরূপে রাখা হয়। উভয় দলের বিপক্ষে আট টেস্টের খেলায় তিনি ও [[এরিক পেট্রি]] উভয়েই নিজেদের মধ্যে সমানভাবে ভাগ করে নেন। ১৩ অক্টোবর, ১৯৫৫ তারিখে করাচীতে স্বাগতিক [[পাকিস্তান জাতীয় ক্রিকেট দল|পাকিস্তানের]] বিপক্ষে [[জ্যাক আলাব্যাস্টার]] ও [[জিন হ্যারিস|জিন হ্যারিসের]] সাথে একযোগে টেস্ট ক্রিকেটে অভিষেক ঘটে তার। ঐ মৌসুমের শেষদিকে সফরকারী ওয়েস্ট ইন্ডিজ দলের বিপক্ষে সিরিজের প্রথম টেস্টে অংশ নেন। কিন্তু, মৌসুমের প্লাঙ্কেট শীল্ডের ব্যাটিং গড়ে শীর্ষে থাকা [[স্যামি গুইলেন|স্যামি গুইলেনকে]] তার স্থলাভিষিক্ত করা হলে তাকে দলের বাইরে রাখা হয়।
[[বিষয়শ্রেণী:১৯২৯-এ জন্ম]]
[[বিষয়শ্রেণী:জীবিত ব্যক্তি]]
[[বিষয়শ্রেণী:ওয়েলিংটনের ক্রিকেটার]]
[[বিষয়শ্রেণী:ওয়েলিংটন সিটি থেকে আগত ক্রিকেটার]]
[[বিষয়শ্রেণী:নিউজিল্যান্ডীয় ক্রিকেটার]]
[[বিষয়শ্রেণী:নিউজিল্যান্ডের টেস্ট ক্রিকেটার]]
[[বিষয়শ্রেণী:সাউথ আইল্যান্ডের ক্রিকেটার]]
[[বিষয়শ্রেণী:উইকেট-রক্ষক]]